Appið er þróað af Visa og hefur verið í notkun í Bandaríkjunum og víðar um nokkurt skeið . Reiknað er með að prófunum á kortaappinu ljúki í næstu viku . Meðan á prófunum stendur er ekki öruggt að allir snertilausir posar taki við greiðslum með appinu og í sumum tilvikum taka þeir aðeins við greiðslum sem eru undir 5.000 krónum . Ný uppfærsla er væntanleg á næstu dögum og verða upphæðamörk þá fjarlægð og ekkert hámark á greiðslum með símanum . Allar ábendingar um kortaappið má senda á landsbankinn@landsbankinn.is . Nánari upplýsingar um virkni kortaappsins , öryggismál og fleira eru á vef Landsbankans .